[Foto’s] Swart Maandag ook vanuit buiteland ondersteun | Maroela Media
[Foto’s] Swart Maandag ook vanuit buiteland ondersteun
Ondersteuning vir #SwartMaandag vanuit Hamilton, Nieu-Seeland (30 Oktober 2017). Foto: Facebook via Jolandi Ford
Die #SwartMaandag-veldtog, wat Maandag talle paaie en snelweë in Suid-Afrika tot stilstand gedwing het, het ook aansienlike ondersteuning in die buiteland getrek.
Suid-Afrikaners is aangemoedig om Maandag swart aan te trek vir die slagoffers van plaasaanvalle en -moorde. Dit volg ná ŉ vlaag van 11 plaasaanvalle in net vyf dae wat die lewe van vier mense geëis het. In 2017 het daar reeds meer as 341 plaasaanvalle plaasgevind waartydens 70 mense vermoor is.
Verkeer is vanoggend landwyd tot stilstand gedwing weens optogte deur mense wat hul stem dik maak teen plaasaanvalle.
Jolandi Ford het vanoggend verskeie foto’s op Facebook gedeel van mense in Hamilton in Nieu-Seeland wat in swart geklee is ter ondersteuning van #SwartMaandag. Die mense hou plakkate vas waarop daar onder meer staan “SA farmers, we hear you in New Zealand”.
Ondersteuning vir #SwartMaandag vanuit Tauranga, Nieu-Seeland (30 Oktober 2017). Foto: Facebook via Kendyl Van Dragt
Christiaan Pretorius het foto’s gedeel van hom en vier vriende wat in Tyrone, Oklahoma, in die VSA swart aangetrek het in protes teen plaasaanvalle. Kendyl van Dragt het ŉ foto gedeel van ŉ groep mense in swart geklee in Tauranga in Nieu-Seeland.
Charlene Uys het ŉ foto gedeel van haar wat #SwartMaandag vanuit Saoedi-Arabië ondersteun, terwyl Jaco Kirsten ŉ foto gedeel het van ondersteuning vir #SwartMaandag vanuit Zambië.
Die Facebook-groep Ek love die Vrystaat het ook ŉ foto gedeel van ŉ banier in Arkansas in die VSA wat lui “Stop farm murders in South Africa”.
Ondersteuning vir #SwartMaandag vanuit Arkansas in die VSA (30 Oktober 2017). Foto: Facebook via Ek love die Vrystaat
Ondersteuning vir #SwartMaandag vanuit Zambië (30 Oktober 2017). Foto: Twitter via @Jaco_Kirsten
Ondersteuning vir #SwartMaandag vanuit Oklahoma in die VSA (30 Oktober 2017). Foto: Facebook via Christiaan Pretorius
[Foto’s] Swart Maandag: Duisende trek by Kanonkop saam
Bly die S A Ners – het ons ondersteun.
Meeste Suid-Afrikaners sou nog hier gewees het en nie in anderland gaan nesskop het as dinge hier by ons n ie onuithoudbaar geword het nie. Baie dankie vir julle ondersteuning.